

**ประกาศองค์การบริหารส่วนตำบลเพ็กใหญ่**

**เรื่อง ให้ผู้รับประเมินกรรมสิทธิ์ในทรัพย์สินที่ตั้งอยู่ในเขตองค์การบริหารส่วนตำบลเพ็กใหญ่**

 **อำเภอพล จังหวัดขอนแก่น อันต้องเสียภาษีโรงเรือนและที่ดิน ประจำปี 2561**

 **ไปรับแบบพิมพ์ และกรอกรายการในแบบพิมพ์ ยื่นต่อพนักงานเจ้าหน้าที่**

...........................................................................

 อาศัยอำนาจตามความในมาตรา 19 แห่งพระราชบัญญัติภาษีโรงเรือนและที่ดิน พุทธศักราช 2475 ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ 4) พุทธศักราช 2534

องค์การบริหารส่วนตำบลเพ็กใหญ่ จึงประกาศให้ผู้รับประเมินซึ่งมีกรรมสิทธิ์ในทรัพย์สินเป็นโรงเรือนหรือสิ่งปลูกสร้างอย่างอื่นที่ตั้งอยู่ในเขตองค์การบริหารส่วนตำบลเพ็กใหญ่ อำเภอพล จังหวัดขอนแก่น **ไปรับแบบพิมพ์แสดงรายการแห่งทรัพย์สิน (ภ.ร.ด.2) ณ ที่ทำการองค์การบริหารส่วนตำบลเพ็กใหญ่ ได้ตั้งแต่วันที่ 1 เดือน มกราคม พ.ศ. 2561 เป็นต้นไป** และให้กรอกรายการโดยละเอียดลงในแบบพิมพ์แล้วยื่นต่อพนักงานเจ้าหน้าที่ ณ กองคลัง องค์การบริหารส่วนตำบลเพ็กใหญ่  **ภายในวันที่ 29 เดือน กุมภาพันธ์ พ. ศ. 2561** ถ้าไม่ยื่นแบบแสดงรายการภายในกำหนด จะต้องระวางโทษปรับตาม มาตรา 46 และ มาตรา 47 แห่งพระราชบัญญัติภาษีโรงเรือนและที่ดิน พุทธศักราช 2475 ซึ่งแก้ไขเพิ่มเติมแห่งพระราชบัญญัติภาษีโรงเรือนและที่ดิน (ฉบับที่ 4) พุทธศักราช 2534

 จึงประกาศให้ทราบโดยทั่วกัน

 ประกาศ ณ วันที่ 6 เดือน พฤศจิกายน พ. ศ. 2560

(ลงชื่อ)................................................

 (นายวิชาญ มหาราช)

 นายกองค์การบริหารส่วนตำบลเพ็กใหญ่